Μοσχαρίσια σουβλάκια σε περουβιανή μαρινάδα
Πικάντικη γεύση με λαχταριστό μοσχαρίσιο κρέας.
1 κιλό μοσχαρίσια σπαλομπριζόλα χωρίς κόκαλο, κομμένη σε κύβους 3 εκ., 2 σκελίδες σκόρδο, λιωμένες, 50 γρ. τζίντζερ φρέσκο, τριμμένο, 1 κουτ. σούπας κύμινο, 50 γρ. πικάντικη πάστα πιπεριάς, έτοιμη του εμπορίου ή εύκολη σπιτική* , 100 ml ξίδι από κόκκινο κρασί, τα φύλλα από 1/2 μάτσο θυμάρι, 50ml ελαιόλαδο, αλάτι, πιπέρι φρεσκοτριμμένο
Σε βαθύ μπολ ανακατεύουμε το σκόρδο, το τζίντζερ, το κύμινο, την πάστα πιπεριάς, το θυμάρι και 50 ml από το ξίδι.Ρίχνουμε και το κρέας, αλατοπιπερώνουμε και το ανακατεύουμε να καλυφθεί καλά από τη μαρινάδα.Σκεπάζουμε με μεμβράνη και αφήνουμε στην άκρη για 2 ώρες, να μαριναριστεί.Σε μέτριο ταψί ρίχνουμε το ελαιόλαδο και το υπόλοιπο ξίδι.Περνάμε το κρέας σε καλαμάκια, χωρίς να σκουπίσουμε τη μαρινάδα, τα τακτοποιούμε στο ταψί και ψήνουμε στο ράφι ακριβώς κάτω από το γκριλ για 14-18 λεπτά, γυρίζοντάς τα τακτικά, μέχρι να ψηθούν όπως μας αρέσουν.
Κρασί,Μοσχάρι,Πιπεριές